**REFERAT FRA STYREMØTE 08-2022**

**I NORSK IRSKSETTERKLUBB**

Dato: 23.august 2022

Tid/sted: kl. 21.00 – 23.00, Teams.

Tilstede: Ole Pinderup (leder), Lene Moen (nestleder), Micael Wendell (utstilling), Stein Nilsen (jakt-og trening), Geir Pedersen (økonomi) og Frode Døsvik (1.vara) og Eirik F. Lohne (2.vara).

Referent: Vigdis Ingebrigtsen.

**Sak 01-08-22: Innkalling og dagsorden**

*Vedtak: Godkjent.*

**Sak 02-08-22: Avl**

Avlsrådsleder har trekt seg fra sitt verv i styret. Ny avlsrådsleder: 1.vara Frode Døsvik.

*VI endrer kontaktinformasjon på hjemmesiden og e-post koplingene. OP informerer avlsrådet og Raseutvalget.*

Innkomne saker:

* Det er meldt inn en hund som har fått påvist kloløsning. AR har etterspurt epikrise, og vil da følge opp med videre utredning og informasjon. Det vil bli lagt ut informasjon på nisk.no etter hvert.

Avlsrådet (AR) ønsker indexer som gjør at vi kan følge utviklingen over ulike egenskaper over tid. Dette i forhold til sammenligning av parameter og statistikker for ulike kombinasjoner av avlslinjer, og som er et viktig arbeid i forhold til RAS.

Saken ble diskutert på siste RU – møte.

AR lager forslag til hvilke parameter vi ønsker statistikk over (f.eks. viltfinnerevne, jaktlyst, tomstand).

Styret vurderer å publisere på hjemmesiden en oversikt med indexerer på avlsegenskapene på alle hunder som er over rasens snitt (100). AR førhører seg med Ødegård om hvordan bygge opp denne informasjonen.

**Sak 03-08-22: Post til styret**

Fra FKF: Informasjon om merverdiavgift på jaktprøver (07.07.), Søknad om utstillinger 2023 (16.07.) og Dyrevelferdskontrollør på jaktprøver (17.08.).

Innkommen post er tatt til etterretning, videresendt og besvart.

Økonomiveileder er oppdatert.

**Sak 04-08-22: Årsmøte og regnskap i avdeling 7**

Styret har god dialog med avdelingsstyret, men det gjenstår fortsatt noen uklarheter og mangler. Noe styret ønsker å bidra med å få orden på i samarbeid med avdelingsstyret.

*Intern sak, unntatt fra offentligheten.*

**Sak 05-08-22: Status varslingssak**

*Intern sak, unntatt fra offentligheten.*

**Sak 06-08-22: NM lag høyfjell**

Nordenfjeldske arrangerer 01.09., ikke mottatt invitasjon/ informasjon pr.dd.

Vedtak:

*Informasjon er lagt ut på nisk.no. SN etterlyser informasjon hos arrangør, melder på lag og lagmiddag.*

*SN og FD tar ut lag etter fristen 28.08. Styret ønsker at lagleder ikke er deltaker, jobber med saken.*

*Markeringsdekken er sendt til Kongsvold Fjellstue som lagleder henter.*

**Sak 07-08-22: Treningsvester til medlemmer med logo**

Avdeling 4 sendte e-post 27.04. med forespørsel om treningsvest med NISK-logo for medlemmer. Vedlagt forslag fra wirdforss <https://www.widforss.no/sok?q=treningsvest> og <https://www.widforss.no/arrak-ms-acadia-softshell-vast-olive> eller noen fra chevalier .

Vedtak:

*HS har jobbet i lang tid med å skaffe jaktvest fra Bergans med fototrykk på ryggen og NISK-logo på fremsiden. Forespørsel til ulike trykkerier viste seg å bli meget kostbart. Vesten gikk ut av produksjon og saken ble henlagt.*

*Styret er enstemmig enig i at disse forslagene også vil bli for kostbare.*

**Sak 08-08-22: Sponsor**

Appetitt har tatt kontakt med forespørsel om NISK ønsker forlengelse av avtalen.

Vedtak:

*Styret er enstemmig enig om å fortsette avtalen. Styret synes det har fungert veldig bra, både i forhold til samarbeid, profilering på NM lag konkurransene og ellers. Tilbakemeldingene fra avdelingene i forhold til premier på årets utstillinger har vært veldig positive.*

**Sak 09-08-22: Forslag til ny organisasjonsmodell 2024**

**På RS i år ble det vedtatt at avdelingene skal erstattes med aktivitetsutvalg og at økonomien skal sentraliseres.**

«Styret pålegges å utarbeide et løsningsforslag til hvordan slik forankring skal foregå. Styret må også avklare andre praktiske spørsmål som, men ikke begrenset til, momskompensasjon og Grasrotandel.

Styret må også lage en implementeringsplan og en informasjonsplan.

Fremmet lovendringsforslag trekkes og nytt lovendringsforslag utarbeides når forslag løsning på de praktiske forholdene foreligger. Som en del av lovendringsforslaget skal stemmerepresentasjon på RS/årsmøte avklares. Styret må som del av prosessen avklare, forankre og innstille til ny stemmeording.

Løsningsforslag, implementeringsplan, informasjonsplan og forslag til lovendringer presenteres for avdelingene i et fysisk møte mellom avdelingene og styret i oktober 2022.

Det skal gis rimelig tid for avdelingene til å behandle forslagene, før endelig innstilling til løsning, implementering, informasjonsarbeid og lovendring presenteres til beslutning for Representantskapsmøtet i 2023»

Vedtak:

*LM og MW danner en gruppe (frist 30.08.) som skal sette opp en implementeringsplan med fordeling av oppgaver, og en informasjonsplan som sendes styret, avdelinger og DR.*

*Dette er et tidkrevende arbeid og gruppen får frist ut året med å jobbe med pålegget fra RS.*

*Deretter skal det ut på høring og det blir et fysisk møte med avdelinger/DR lørdag 7.januar på Gardermoen. Avdelingene skal deretter presentere forslaget på sine årsmøter, og siden jobbe med det frem mot RS 2023.*

**Sak 10-08-22: Premier Årets Hunder**

Det er tid for å bestille premier til Årets Hunder. Skal vi fortsette med sølvnåler med setter i stand, andre forslag?

Vedtak:

*Sølvnålene er fortsatt aktuell, men VI undersøker om det kan være aktuelt med jaktkniver. Bestiller inn flere premier som tidligere til Oppdretterpriser.*

**Sak 11-08-22: Irsk rød og hvit setter**

Rasen er liten og får lite publisitet, det er lite aktivitet på hjemmesiden om rasen.

Vi har tidligere vedtatt at alle resultater uansett grad og prøvegren skal publiseres, også ventende valpekull.

Forslag til mer aktivitet;

Vedtak:

*Eirik F. Lohne blir ansvarlig redaktør for siden.*

*På nisk.no vil nå siste artikkel under IRHS «nyheter» ligge øverst. ‘*

*EFL vil samarbeide med aktuelle oppdrettere for å få bedre oversikt over både hunder og oppdrettere for rasen.*

*Det skal jobbes for å ha en årlig helgesamling kun for IRHS, denne skal støttes økonomisk av klubben.*

**Eventuelt:**

* «Giveaway» konkurranse på Instagram der Appetitt gir bort et gavekort på 12 kg for.
* Leder FH nr. 6; Frode. Frist 22.09. til [info@nisk.no](mailto:info@nisk.no)
* Økonomi pr. 30.06. viser et driftsresultat på kr. 450 573,62 (RS er ikke med i dette resultatet). RS totalt kr. 142.353, -
* Nye jaktprøvedommere som er medlem i NISK; Christell Seljesether og Jøran Meås. Styret sender gratulasjonshilsen.

**Styremøter 2022:**

Onsdag 28.09. teams kl. 20.00

Onsdag 26.10.- utgår

Lørdag 05.-06.11. fysisk møte. MW og FD ansvarlig for planlegging. Jobbe med omorganiseringen.

Onsdag 23.11. teams

Lørdag 07.01. – møte med avdelinger/DR på Gardermoen.